
	Ulike oksidasjonstrinn for mangan
Mangan er et eksempel på et innskuddsgrunnstoff. Alle innskuddsgrunnstoffene er metaller, og befinner seg i gruppe 3 – 12 i periodesystemet. Det som blant annet kjennetegner innskuddsgrunnstoffene er at de kan ha flere ulike oksidasjonstrinn og kan danne fargerike forbindelser. 
I dette forsøket skal bruke et reduksjonsmiddel, Natriumhydrogensulfitt (NaHSO3), for å se på de karakteristiske fargene til noen av de ulike oksidasjonstrinnene for mangan. I alle tilfeller er det snakk om redoksreaksjoner, men vi vil se at vi får forskjellige reaksjoner avhengig av om miljøet reaksjonene skjer i, er surt, nøytralt eller basisk. 


Utstyr
4 smørskåler, ca. 30 mL
5 dråpetellere, 1mL gradert

4 spatler / glasstaver

KMnO4-løsning, 0,002 mol/L
NaHSO3-løsning, 
0,003 mol/L
NaOH-løsning, 0,1 mol/L
Sitronsyreløsning, 10 %
Vann

pH papir

Sikkerhet
KMnO4 løsning, 0,002 mol/L:
Skadelig, med langtidsvirkning, for liv i vann 
Tiltak

Rester av  KMnO4 løsning tømmes på resteflaske for metallioner

	Gjennomføring

1. Merk de fire smørskålene A – D.

2. Tilsett KMnO4 – løsning, sitronsyreløsning og NaOH – løsning i henhold til figuren.

3. Mål pH i hver av de fire løsningene ved å dyppe en plastspatel/glasstav i hver løsning og sett en dråpe på et pH papir. Noter om løsningene er sure, nøytrale eller basiske i a) på baksiden av arket.
4. Tilsett 3 mL vann i skål D. Her skjer det ingen reaksjon og skål D fungerer som en kontroll, samtidig som den viser fargen til et av oksidasjonstrinnene for mangan.
5. Tilsett 3 mL NaHSO3 løsning til hver av skålene A, B og C. Observer hva som skjer, og noter i punkt b) på baksiden av arket.



	Resultat og konklusjon

	a) Er løsningene sure, nøytrale eller basiske?








b) Noter ned fargene du observerte i de ulike skålene.







c) Noter hva som er likt i skål A, B og C etter at du har gjennomført punkt 5



d) Noter hva som er ulikt i glass A, B og C etter at du har gjennomført punkt 5.









	e) Hva er årsaken til at vi får ulike farger i de fire glassene A – D?

	
	Rydding


	Ubrukte løsninger: Samles inn. Skru på lokket ordentlig.

pH papir: Samles inn.

Innholdet i de fire smørskålene A – D helles i plastglasset med NaHSO3 - løsning. Denne løsningen kan helles i vasken og skylles ned med vann.
Alt brukt plastutstyr kastes i beholder for plastavfall.



	


	Til læreren
I forsøket «Ulike oksidasjonstrinn for mangan» tar vi utgangspunkt i kaliumpermanganat, der mangan har oksidasjonstall +VII i permanganationet, MnO4-. Vi ser på hvordan vi kan redusere mangan til +II, +IV og +VI ved å bruke reduksjonsmiddelet natriumhydrogensulfitt, NaHSO3, i surt, nøytralt og basisk miljø. 
Reaksjoner

1. I glass A (+VII til +II)
        fiolett                                                                  fargeløs
    2MnO4-(aq) + H+(aq) + 5HSO3-(aq) ⇌ 2Mn2+(aq) + 5SO42-(aq) + 3H2O(l)
2. I glass B (+VII til +IV)
      fiolett                                                                      brun
    2MnO4-(aq) + OH-(aq) + 3HSO3-(aq) ⇌ 2MnO2(s) + 3SO42-(aq) + 2H2O(l)
3. I glass C (+VII til +VI)
      fiolett                                                                         grønn
    2MnO4-(aq) + 3OH-(aq) + HSO3-(aq)  ⇌  2MnO42-(aq) + SO42-(aq) + 2H2O(l)
Resultat

    Oppskrift på løsninger

	 Tillaging
Klassifisering av løsning
KMnO4-løsning, 0,002 mol/L
Løs 0,32 g KMnO4 i litt vann og etterfyll med vann til totalvolum 1 L.

Skadelig, med langtidsvirkning for liv i vann

Rester av KMnO4-løsning tømmes på resteflaske for metallioner.
NaHSO3-løsning, 0,003 mol/L
Løs 0,31 g NaHSO3 i litt vann og etterfyll med vann til totalvolum 1 L.

Vurdert ikke merkepliktig

NaOH-løsning, 0,1 mol/L:

Løs 4 g NaOH i litt vann og etterfyll med vann til totalvolum 1 L.

Vurdert ikke merkepliktig

Sitronsyreløsning, 10 %:

Løs 100 g sitronsyre i 500 mL vann og etterfyll med vann til total masse 1 kg.


Vurdert ikke merkepliktig

DEMO - Ulike oksidasjonstrinn for mangan
Forsøket kan gjøres som en demonstrasjon i begerglass eller spissglass. Fordelen med spissglass er at det ikke er så kritisk om fargen blir for mørk fordi du vil se fargen der spissglasset blir smalere.

Utstyr
4 spissglass/begerglass, 100mL

3 begerglass, 50 mL 
KMnO4-løsning, 0,002 mol/L
NaHSO3-løsning, 0,003 mol/L
NaOH-løsning, 0,1 mol/L
Sitronsyreløsning, 10 %

Vann

pH papir

Sikkerhet
KMnO4 løsning, 0,002 mol/L:
Skadelig, med langtidsvirkning, for liv i vann 
Tiltak

Rester av  KMnO4 løsning tømmes på       resteflaske for metallioner
Gjennomføring

1. Merk de fire glassene A – D.

2. Tilsett KMnO4 – løsning, sitronsyreløsning og NaOH – løsning i henhold til figuren.

3. Tilsett vann til 100 mL merket i glass D.
4. Tilsett NaHSO3 løsning til 100 mL merket i hvert av glassene A, B og C.

Resultat

                   

	Til venstre: Her er det brukt engangs plastglass.                                  Til høyre: Her er det brukt engangs champagneglass

